### | | | | --- | --- | | | | | --- | | **Byråd** 20. december 2016 Sagsnr. 710-2015-49052 Dok.nr. 710-2016-406884 Sagsbehandler DPHWSO | | 207.                Vedtagelse af lokalplan nr. 369 - Boligområde ved [adresse] i Hinnerup og kommuneplantillæg nr. 18 - Åbent

###

|  |  |
| --- | --- |
| Tidl. politisk behandling | BY, 23.02.16, pkt. 33 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til endelig
vedtagelse af ”Lokalplan nr. 369 - Boligområde ved [adresse] i Hinnerup og
kommuneplantillæg nr. 18”. Lokalplanen omfatter to boligområder, der er adskilt
af [adresse] i Hinnerup. Den østlige del af lokalplanområdet er privat ejet, mens
området vest for Haarvej er kommunalt ejet.

Formålet med lokalplanen er at muliggøre etableringen af et
åben-lavt boligområde i [adresse]. Lokalplanen giver mulighed for, at der
kan udstykkes 81 boliger med grundstørrelser fra ca. 800 til 1.200 m2.

Teknik og Kultur har udarbejdet lokalplanen i samarbejde
med den private grundejer og dennes rådgiver. Forslaget til lokalplanen og
kommuneplantillægget har været fremlagt i offentlig høring i perioden 26.
februar til 22. april 2016. Lokalplanforslaget er vedlagt som bilag 1.

Der er i høringsperioden indkommet 10 høringssvar. Høringssvarene
er beskrevet i bilag 2 sammen med Teknik og Kulturs kommentarerer og
indstilling. Den fulde ordlyd af høringssvarene fremgår af bilag 3.

**VURDERING**

Teknik og Kultur anbefaler på
baggrund af høringssvarene, at følgende ændringer indarbejdes i den endelige
udgave af lokalplan nr. 369:

· På kortbilag 2 - Lokalplankortet på
lokalplanforslagets side 19 differentieres mellem to slags stier, herunder
stier belagt med grus og stier med fast belægning. På kortet tilføjes en
rekreativ sti rundt om regnvandsbassinet, som anlægges som grussti. Desuden
tilføjes en sti mod [adresse] i vest, som anlægges med fast belægning.
Lokalplanforslagets § 5.5 ændres til: ”Stier udlægges i en bredde på minimum 3
meter efter princippet, som vist på kortbilag 2. Stierne anlægges med grus
eller fast belægning, som vist på kortbilag 2”.

· Lokalplanforslagets § 9.5: ”Beplantningsbæltet
langs [adresse] og den vestlige del af [adresse] kan gennembrydes af veje, stier
og sigtelinjer, når indtrykket af en samlet, tæt beplantning bevares” ændres
således, at ”veje” udtages af formuleringen, da der ikke muliggøres vejadgang
til området fra [adresse] eller Gundhild Jespersen.

**ØKONOMI**

Der er ikke direkte økonomiske konsekvenser for [adresse]
Kommune forbundet med vedtagelsen af lokalplanen og kommuneplantillægget. Der
vil være udgifter forbundet med efterfølgende byggemodning af området med anlæg
af veje, stier og indtægter ved efterfølgende grundsalg.

Henover området går to højspændingsledninger med henholdsvis
60 og 150 kW. Det er en forudsætning for lokalplanens realisering, at
højspændingsledningerne på strækningen gennem hele lokalplanområdet
omlægges/nedgraves. Der er mellem [adresse], den private grundejer og
ledningsejerne indgået gensidigt forpligtende aftale om en mulig
omlægning/nedgravning.

Byggemodningen for det område, der
er kommunalt ejet forventes igangsat i begyndelsen af 2017, når lokalplanen er
endelig vedtaget. Der er ikke afsat rådighedsbeløb til byggemodningen. Hvis
projekt og endeligt budget for kabellægning af 150 kV-ledningen godkendes af
Favrskov Kommune og den private lodsejer, vil der i forlængelse af lokalplanens
endelige vedtagelse i en separat sag blive søgt en tillægsbevilling med tilhørende
rådighedsbeløb.

Ejeren af den private del af
lokalplanområdet har underskrevet en erklæring om fraskrivelse af kommunal
overtagelsespligt, jf. planloven.

Områdets veje, stier og fællesarealer, herunder beplantning
og grønne områder, vil sammen med vedligeholdelsesforpligtelsen blive
overdraget til den grundejerforening, der stiftes for området.

**INDDRAGELSE**

Planforslagene er udarbejdet i samarbejde med den private
grundejer og dennes rådgiver og har været fremlagt i offentlig høring i perioden
26. februar til 22. april 2016.

**INDSTILLING**

Direktøren for Teknik og Kultur indstiller
til Byrådet:

1.   At forslag til ”lokalplan
nr. 369 – Boligområde ved [adresse] i Hinnerup nord og Kommuneplantillæg nr. 18”
vedtages endeligt med ovennævnte ændringer.

***Teknik- og Miljøudvalget, 8. december 2016:***

Fraværende:Ingen

Indstilles godkendt.

***Økonomiudvalget, 13. december 2016:***

Fraværende:Kasper Thygesen

Indstilles godkendt.

**Bilag**

|  |  |
| --- | --- |
| 1) Forslag til "Lokalplan nr. 369 - Boligområde ved [adresse] i Hinnerup og Kommuneplantillæg nr. 18 til Kommuneplan 13" | 710-2016-29021 |
| 2) Vurdering af høringssvar | 710-2016-329870 |
| 3) Indsendte høringssvar | 710-2016-386705 |